CELEX: 52017PC0068
Language: lv
Date: 2017-02-22
Title: Priekšlikums PADOMES REGULA, ar ko groza PADOMES 2014. gada 6. maija REGULU (ES) Nr. 560/2014, ar ko izveido biorūpniecības kopuzņēmumu

EIROPAS KOMISIJA
            Briselē, 22.2.2017
            COM(2017) 68 final
            2017/0024(NLE)
            Priekšlikums
            PADOMES REGULA,
            ar ko groza PADOMES 2014. gada 6. maija REGULU (ES) Nr. 560/2014, ar ko izveido biorūpniecības kopuzņēmumu 
            (Dokuments attiecas uz EEZ)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Biorūpniecības kopuzņēmums (“kopuzņēmums BBI”) ir struktūra, kurai uzticēts īstenot publiskā un privātā sektora partnerību
                  1
               , un tā locekļi ir, no vienas puses, Savienība, ko pārstāv Komisija, un, no otras puses, Biorūpniecības konsorcijs (“BIC”)
                  2
               . Kopuzņēmums BBI ar Padomes Regulu (ES) Nr. 560/2014 (“Padomes regula”) ir izveidots uz laikposmu līdz 2024. gada 31. decembrim, lai īstenotu kopīgo tehnoloģiju ierosmi biorūpniecības jomā (“kopuzņēmuma BBI ierosme”). Kopuzņēmuma BBI statūti (“statūti”) ir izklāstīti Regulas (ES) Nr. 560/2014 pielikumā.
            
            
               Saskaņā ar Padomes regulas 3. pantu Savienības ieguldījumam kopuzņēmumā BBI administratīvo un darbības izmaksu segšanai vajadzētu būt līdz EUR 975 miljoniem. Šis ieguldījums tiktu sadalīts šādi: 
            
            
               – finansiālais
                  3
                ieguldījums ne vairāk kā EUR 29,25 miljonu apmērā kopuzņēmuma BBI
                  4
                administratīvo izmaksu segšanai un
            
            
               – finansiālais ieguldījums vismaz EUR 945,75 miljonu apmērā kopuzņēmuma BBI darbības izmaksu segšanai4 (turpmāk “ES ieguldījums”).
            
            
               Saskaņā ar Padomes regulas 4. pantu kopuzņēmuma BBI vai tā sastāvā esošo vienību ieguldījumam kopuzņēmuma BBI ierosmes administratīvo un darbības izmaksu segšanai vajadzētu būt vismaz EUR 2730 miljoniem. Šis ieguldījums tiktu sadalīts šādi: 
            
            
               – finansiālais ieguldījums ne vairāk kā EUR 29,25 miljonu apmērā kopuzņēmuma BBI administratīvo izmaksu segšanai
                  5
               , 
            
            
               – finansiālais ieguldījums vismaz EUR 182,5 miljonu apmērā kopuzņēmuma BBI darbības izmaksu segšanai
                  6
               , 
            
            
               – ieguldījumi natūrā
                  7
               , kuru apmērs nav noteikts
                  8
               , netiešo darbību īstenošanai
                  9
                (minēti arī kā “ieguldījumi natūrā darbības izmaksu segšanai”, turpmāk “INDI”) un
            
            
               – ieguldījumi natūrā vismaz EUR 1755 miljonu apmērā papildu pasākumu īstenošanai (turpmāk “INPP”)
                  10
               .
            
            
               
                  Pašreizējais grozījuma priekšlikums attiecas uz Padomes Regulai (ES) Nr. 560/2014 pievienoto statūtu 12. panta 3. punkta b) apakšpunktā un 12. panta 4. punktā minētā finansiālā ieguldījuma juridisko specifiku.
               
            
            
               Statūtu 12. panta 3. punkta b) apakšpunktā un 12. panta 4. punktā noteikts, ka finansiālais ieguldījums vismaz EUR 182,5 miljonu apmērā, kas paredzēts darbības izmaksu segšanai, BIC
                  11
                būtu jāveic līdz 2024. gada 31. decembrim
                  12
               . Turklāt no statūtu 12. panta 3. punkta b) apakšpunkta, skatot to kopā ar 12. panta 5. punktu, izriet, ka BIC finansiālais ieguldījums būtu jāiekļauj kopuzņēmuma BBI budžetā (programmas līmenī). Patiešām, saskaņā ar statūtu 12. panta 5. punktu locekļu finansiālais ieguldījums darbības izmaksu segšanai veido kopuzņēmuma BBI resursus, kas jāiekļauj tā budžetā. Un saskaņā ar statūtu 12. panta 3. punkta b) apakšpunktu daļa no kopuzņēmuma BBI darbības izmaksām jāsedz no to locekļu finansiālā ieguldījuma, kas nav Savienība. Pēdējais noteikums neattiecas uz vienībām, kuras ir to locekļu sastāvā, kas nav Savienība, kuras piedalās kopuzņēmuma BBI finansēto netiešo darbību īstenošanā un kuras šādās netiešās darbībās varētu sniegt tiešu finansiālu ieguldījumu (projekta līmenī).
            
            
               Tiesību akta finanšu pārskata, kas pievienots 2013. gada 10. jūlija Priekšlikumam Padomes regulai par biorūpniecības kopuzņēmumu
                  13
               , 3.2.5. apakšiedaļā noteikts, ka likumdevējs paredzējis darbības izmaksu segšanai kopuzņēmuma BBI budžetā no nozares gadā saņemt finansiālo ieguldījumu EUR 17,5 miljonu apmērā.
            
            
               BIC ir atzinis savu pienākumu līdz 2014. gada 31. decembrim veikt finansiālo ieguldījumu vismaz EUR 182,5 miljonu apmērā, taču tam ir radušās problēmas saistībā ar maksāšanas kārtību
                  14
               . Daudziem BIC locekļiem finansiālais ieguldījums programmas līmenī ir komerciāli neizdevīgs, jo nenodrošina garantētas priekšrocības (piemēram, projektu rezultātus un saistītās intelektuālā īpašuma tiesības) un varētu radīt priekšrocības konkurentiem, kas piedalās kopuzņēmuma BBI finansētajos projektos
                  15
               . Tāpēc BIC ir ierosinājis alternatīvu finansiālā ieguldījuma veikšanas kārtību: iespēju saviem locekļiem veikt finansiālo ieguldījumu tieši, projekta līmenī
                  16
               . Šāda ieguldījuma veikšanas kārtība sekmētu BIC locekļu finansiālo līdzdalību, jo tā viņi varētu izmantot tos projekta rezultātus, kuri ir paredzēti tikai projekta dalībniekiem.
            
            
               Eiropas Komisija novērtēja BIC iesniegto priekšlikumu, pārbaudot, vai (un kādā mērā) BIC iespējamās grūtības izpildīt pienākumu veikt finansiālo ieguldījumu kopuzņēmumā BBI ietekmē Savienības intereses. Vispirms Eiropas Komisija būtu varējusi vienkārši noraidīt BIC apsvērumus ar pamatojumu, ka Komisija nav tiesīga īstenot kopuzņēmuma privāto locekļu intereses, ka tiesiskā regulējuma prasības ir jāpilda obligāti un ka to neizpildes gadījumā tiktu piemērotas Padomes regulā paredzētās sankcijas
                  17
               . Tomēr šāda rīcība negatīvi ietekmētu kopuzņēmuma BBI mērķi, proti, veikt pasākumus, sadarbojoties visās biovērtību ķēdēs iesaistītajām ieinteresētajām personām, tostarp MVU, pētniecības un tehnoloģiju centriem, kā arī augstskolām
                  18
               . Tāpēc Komisijas dienesti nolēma izvēlēties proaktīvu pieeju un sāka šā jautājuma padziļinātu novērtējumu, nosakot labākos iespējamos turpmākos pasākumus, kurus tā varētu veikt. Novērtējumā tika analizēti iespējamie leģislatīvie un neleģislatīvie pasākumi un tika secināts, ka tiesiskajā regulējumā ir jāveic formālas izmaiņas. 
            
            
               Lai nodrošinātu, ka minētās izmaiņas neietekmē Padomes regulas sākotnējos mērķus, Eiropas Komisijas dienesti noteica, kādus mērķus ir paredzēts sasniegt, pildot finansiālā ieguldījuma pienākumu: 1) izmantojot saistības, ko uzņēmies privātais loceklis, nodrošināt minimālo privāto finansiālo ieguldījumu kopuzņēmuma BBI ierosmes darbības izmaksu segšanai; 2) nodrošināt Savienības ieguldījuma minimālo sviras efektu; un – kam ir ļoti svarīga nozīme – 3) atbalstīt bioekonomikas nozares izveidi, nodrošinot finansējumu pētniecības un inovācijas darbībām (“PID”) šajā jomā. Attiecībā uz pirmo mērķi finansiālā ieguldījuma saistības uzņēmās galvenokārt mežsaimniecības nozares BIC locekļi, kas savas uzņēmējdarbības modeļa
                  19
                dēļ nevar radīt INDI un kopuzņēmumā BBI var piedalīties tikai finansiāli. Attiecībā uz trešo mērķi EUR 150 miljoni (no paredzētā BIC finansiālā ieguldījuma EUR 182,5 miljonu apmērā) bija paredzēti ieguldīšanai PID
                  20
                (kur galvenie atbalsta saņēmēji ir akadēmiskās aprindas un MVU).
            
            
               Ņemot vērā finansiālā ieguldījuma pienākuma izpildes pamatojumu, Eiropas Komisijas dienesti ir strādājuši pie tā, lai noteiktu, kāda varētu būt finansiālā ieguldījuma veikšanas iespējamā kārtība. Šajā ziņā konstruktīva nozīme bija Padomes regulas un citu kopuzņēmumu tiesisko regulējumu
                  21
                salīdzinošajai analīzei. Locekļu, kas nav Savienība, finansiālais ieguldījums bija noteikts tikai regulā, ar ko izveido kopuzņēmumu “2. ierosme inovatīvu zāļu jomā” (“IMI2”)
                  22
               . Regulā par kopuzņēmumu IMI2 nav paredzēts finansiāla ieguldījuma pienākums, lai gan regulā par kopuzņēmumu BBI tāds ir noteikts. Locekļi, kas nav Savienība, to var veikt brīvprātīgi. Šo finansiālo ieguldījumu kopuzņēmumā IMI2 var veikt gan programmas, gan projekta līmenī.  Turklāt jāpiezīmē, ka programmas līmenī iemaksas IMI2 faktiski veic fondi un labdarības organizācijas, kas pēc būtības darbojas kā publiskie finansētāji (piemēram, Bill & Melinda Gates Foundation, Welcome Trust), savukārt EFPIA sastāvā esošās vienības vai ar tām saistītie subjekti (kopuzņēmumā IMI2 tie atbilst BIC locekļiem) veic finansiālus ieguldījumus projekta līmenī. Tāpēc pēc šīs salīdzinošās analīzes tika secināts: 1) prasība par finansiālo ieguldījumu programmas līmenī ir noteikta tikai kopuzņēmumam BBI; 2) kopuzņēmuma BBI pašreizējais modelis ir piemērots sadarbības paplašināšanai ar fondiem un labdarības organizācijām; un, jo īpaši, 3) kopuzņēmuma BBI satvars būtu jāpielāgo tā, lai tas sadarbotos arī ar komercuzņēmumiem.
            
         
         
            
               Ņemot vērā, ka Eiropas Komisija ir atbildīga par Savienības vispārējo interešu sekmēšanu un atbilstīgas iniciatīvas uzņemšanos šajā nolūkā
                  23
                un to, ka saistībā ar finansiālā ieguldījuma veikšanu Padomes regulā paredzētajā kārtībā pastāv BIC problēmas, tā ierosina pielāgot Padomes regulas sākotnējo tekstu, papildus paredzētajai kārtībai finansiālā ieguldījuma veikšanai programmas līmenī ieviešot iespēju veikt finansiālu ieguldījumu projekta līmenī. Šāds risinājums efektīvi atrisinās situāciju un palīdzēs sasniegt Padomes regulas sākotnējos mērķus, nodrošinot iespēju BIC locekļiem izpildīt savas sākotnējās saistības. Tas līdzinās kopuzņēmuma IMI2 izmantotajam risinājumam, kam atbilstīgi locekļi, kas nav Savienība, var veikt finansiālo ieguldījumu vai nu programmas līmenī, kā parasti rīkojas fondi un labdarības organizācijas, vai projekta līmenī, kas ir komercstruktūru izmantotā kārtība.
            
            
               Uz ierosināto grozījumu neattiecas REFIT programma.
            
            
               •Saskanība ar spēkā esošajiem noteikumiem konkrētajā politikas jomā
            
            
               
                  Šā priekšlikuma mērķis ir uzlabot Padomes regulas noteikumus un optimizēt tos, lai sasniegtu regulā izvirzītos mērķus. Tālab šis grozījuma priekšlikums pilnībā atbilst kopuzņēmuma BBI sākotnējiem mērķiem un spēkā esošajiem noteikumiem konkrētajā politikas jomā. 
               
            
            
               •Saskanība ar citām Savienības politikas jomām
            
            
               Kopuzņēmums BBI nodrošina “ciešu sinerģiju ar citām Savienības programmām, piemēram, izglītības, vides, konkurētspējas un MVU jomā, kā arī nodrošina sinerģiju ar Kohēzijas politikas līdzekļiem un Lauku attīstības politiku, kas jo īpaši var palīdzēt stiprināt valstu un reģionu pētniecības un inovācijas spējas, ņemot vērā gudras specializācijas stratēģijas”
                  24
               .
            
            
               Biorūpniecības publiskā un privātā sektora partnerības (izveides) nozīme, īstenojot kopīgo tehnoloģiju ierosmi, ir uzsvērta vairākos Komisijas paziņojumos, piemēram, “Inovācijas ilgtspējīgai izaugsmei: Eiropas bioekonomika”
                  25
               , “Eiropas rūpniecības atdzimšana”
                  26
               , “Publiskā un privātā sektora partnerības pamatprogrammā “Apvārsnis 2020” — iedarbīgs instruments vērienīgai inovācijai un izaugsmei Eiropā”
                  27
                un Eiropas inovācijas partnerībā “Lauksaimniecības ražīgums un ilgtspēja”’
                  28
               .
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā grozījuma priekšlikuma juridiskais pamats ir Līguma par Eiropas Savienības darbību (“LESD”) 187. un 188. pants.
            
            
               •Subsidiaritāte (neekskluzīvai kompetencei)
            
            
               Minētā ierosme neietilpst nevienā no jomām, kurās Eiropas Savienībai ir skaidri piešķirta ekskluzīvā kompetence. Tomēr tikai ES spēj grozīt tiesisko regulējumu kopuzņēmumam, kas izveidots saskaņā ar LESD 187. un 188. pantu. Dalībvalstis vienas pašas nespēj mainīt ES struktūras tiesisko regulējumu. 
            
            
               •Proporcionalitāte
            
            
               
                  Šis grozījuma priekšlikums ir izstrādāts nolūkā pielāgot Padomes regulas noteikumus, lai BIC locekļiem nodrošinātu faktisku iespēju izpildīt pienākumu veikt finansiālo ieguldījumu. Šis priekšlikums nerada tādu papildu ietekmi, kas nebūtu jau sākotnēji paredzēta Padomes regulā. Tāpēc ierosinātā rīcība paredz tikai tos pasākumus, kas vajadzīgi regulas mērķa pienācīgai sasniegšanai gan attiecībā uz tās saturu, gan veidu, un tādējādi tā ir saderīga ar proporcionalitātes principu.
               
            
            
               •Juridiskā instrumenta izvēle
            
            
               Tika veikta regulatīvo un neregulatīvo pasākumu analīze, pēc kuras tika norādīts, ka Padomes regulā ir jāveic formālas izmaiņas. Tālab, tā kā Padomes regulu nav iespējams interpretēt tā, lai finansiālo ieguldījumu varētu veikt projekta līmenī, vienīgā pieejamā iespēja ir grozīt Padomes regulas tekstu. 
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/ spēkā esošo tiesību aktu atbilstības pārbaude
            
            
               
                  Padomes regula stājās spēkā 2014. gada jūnijā, un kopuzņēmuma BBI starpposma izvērtējums ir jāveic līdz 2017. gada 30. jūnijam. Tāpēc vēl nav veikti ne Padomes regulas ex post izvērtējumi, ne atbilstības pārbaudes.
               
            
            
               •Apspriešanās ar ieinteresētajām personām
            
         
         
            
               Eiropas Komisija ar BIC, tā locekļiem un kopuzņēmuma BBI programmas biroju pastāvīgi veica operatīvās informācijas apmaiņu saistībā ar kopuzņēmuma BBI ierosmes īstenošanu. Vairākkārt notika apspriešanās un diskusijas par BIC locekļu finansiālā ieguldījuma veikšanas kārtību. 
            
            
               •Ekspertu atzinumu pieprasīšana un izmantošana
            
            
               Risinot jautājumu par BIC locekļu finansiālo ieguldījumu, Eiropas Komisija nekonsultējās ar ārējiem ekspertiem. 
            
            
               •Ietekmes novērtējums
            
            
               
                  Šī grozījuma priekšlikuma mērķis ir pielāgot Padomes regulu tā, lai ar to pilnībā varētu panākt sākotnēji iecerēto ietekmi. Tāpēc šis grozījuma priekšlikums nepapildina ietekmi, ko bija iecerēts sasniegt ar sākotnējo Padomes regulu. 
               
               
                  Turklāt Labāka regulējuma instrumentu krājumā
                     29
                   noteikts, ka ietekmes novērtējums nav jāveic, ja Komisijai ir maza pieejamā izvēle vai tās nav vispār. Kā izklāstīts iepriekš, Eiropas Komisijas iespējas šajā konkrētajā gadījumā ir ierobežotas, jo tā atbilstīgi ierobežotajai rīcības brīvībai veicot tehniskus precizējumus, tikai tehniski groza iepriekšējo politikas lēmumu, kuram jau ir veikts ietekmes novērtējums. Tāpēc šai ierosmei ietekmes novērtējums nav vajadzīgs.
               
            
            
               •Normatīvā atbilstība un vienkāršošana
            
            
               Uz ierosināto grozījumu neattiecas REFIT programma.
            
            
               Lai novērtētu priekšlikuma ietekmi uz regulatīvo un administratīvo slogu, ir jāaplūko, no vienas puses, sākotnējās Padomes regulas izveidotā sistēma un, no otras puses, šā priekšlikuma izveidotā sistēma. 
            
            
               Lai izpildītu Padomes regulā noteiktās prasības, BIC locekļiem jāveic individuāls finansiāls ieguldījums BIC atbilstīgi noteikumiem, par kuriem vienojies konsorcijs. BIC savāc savu locekļu individuālos finansiālos ieguldījumus, reģistrē tos savā uzskaitē un veic finansiālus ieguldījumus
                  30
                kopuzņēmumā BBI. Kopā ar ieguldījumu, kas saņemts no Savienības (kopuzņēmuma BBI ieguldījums netiešajās darbībās), kopuzņēmums BBI reģistrē tos savā uzskaitē kā darbības budžetu
                  31
               .
            
            
               Veicot ikdienas operatīvās darbības, kopuzņēmums BBI novērtē radušās izmaksas, par kurām ziņojuši kopuzņēmuma BBI finansēto projektu atbalsta saņēmēji. Pēc attiecināmo izmaksu apstiprināšanas (atbilstīgi spēkā esošajam tiesiskajam regulējumam, proti, pamatprogrammas “Apvārsnis 2020” dalības noteikumiem
                  32
                un kopuzņēmuma BBI un projekta atbalsta saņēmēju noslēgtajiem dotāciju nolīgumiem) kopuzņēmuma BBI ieguldījumu kopuzņēmums BBI sadala projektiem. Atbalsta saņēmēji reģistrē saņemto kopuzņēmuma BBI ieguldījumu savā uzskaitē atbilstīgi savas valsts tiesību aktu prasībām un savai parastajai grāmatvedības praksei. 
            
            
               Šajā priekšlikumā paredzēts, ka BIC locekļi varēs turpināt finansiālo ieguldījumu programmas līmenī, kā izklāstīts turpmāk. Turklāt BIC locekļi, kas piedalās kopuzņēmuma BBI projektā, citam tā paša projekta dalībniekam finansiālo ieguldījumu varēs novirzīt tieši, kā izklāstīts darbības aprakstā, saskaņā ar noteikumiem, par kuriem savstarpēji vienojušās abas puses (konsorcija nolīgums), un atbilstīgi spēkā esošajam tiesiskajam regulējumam. Dalībnieki saņemtos finansiālos ieguldījumus reģistrē savā uzskaitē atbilstīgi savas valsts tiesību aktu prasībām un savai parastajai grāmatvedības praksei. 
            
            
               Tabulā ir sniegts abu sistēmu salīdzinošs pārskats.
            
            
                     
                        Pašreizējā sistēma
                     
                  
                  
                     
                        Ierosinātā alternatīva
                     
                  
               
                     
                        BIC locekļu finanšu pārvedums uz BIC
                     
                  
                  
                     
                        BIC locekļu finanšu pārvedumi projekta atbalsta saņēmējiem
                     
                  
               
                     
                        uzskaiti veic BIC
                     
                  
                  
                     
                  
               
                     
                        BIC finanšu pārvedums uz kopuzņēmumu BBI
                     
                  
                  
                     
                  
               
                     
                        uzskaiti veic kopuzņēmums BBI
                     
                  
                  
                     
                  
               
                     
                        (pēc attiecināmo izmaksu novērtēšanas) 
                     
                     
                        kopuzņēmuma BBI finanšu pārvedumi projekta atbalsta saņēmējiem
                     
                  
                  
                     
                  
               
                     
                        uzskaiti veic atbalsta saņēmēji atbilstīgi savas valsts tiesību aktu prasībām un savai parastajai grāmatvedības praksei
                     
                  
                  
                     
                        uzskaiti veic atbalsta saņēmēji atbilstīgi savas valsts tiesību aktu prasībām un savai parastajai grāmatvedības praksei
                     
                  
               
               Šis priekšlikums samazina BIC un kopuzņēmuma BBI administratīvo slogu, ciktāl tas saistīts ar starpniecību starp BIC locekļiem, kuriem ir jāveic finansiāli ieguldījumi, un projekta dalībniekiem. Tomēr BIC joprojām būs galvenā struktūra, kam jāziņo par savu locekļu kopējo finansiālo ieguldījumu, kā noteikts Kopuzņēmuma BBI regulas 4. panta 3. punktā.
            
            
               Attiecīgi tiks grozīts kopuzņēmuma BBI dotācijas nolīguma paraugs, ņemot vērā līdzīgu risinājumu, kas izmantots kopuzņēmuma IMI2 dotācijas nolīguma paraugā.
            
            
               Paredzētā sistēma jau ir izmēģināta kopuzņēmumā IMI
                  33
                un patlaban to piemēro saistībā ar kopuzņēmumu IMI2. 
            
            
               •Pamattiesības
            
            
               
                  Šis grozījuma priekšlikums neietekmē pamattiesību aizsardzību.
               
               
                  4.
                        IETEKME UZ BUDŽETU
               
            
         
         
            
               
                  Šis grozījuma priekšlikums neietekmē budžetu. 
               
               
                  Kā izklāstīts iepriekš, BIC locekļiem ir sarežģīti ievērot pašreizējo tiesisko regulējums un tāpēc, neierosinot grozījumu, tiktu ietekmēts budžets. Proti, ja locekļi, kas nav Savienība, neievēros tiesiskajā regulējumā noteiktās prasības, būs jāpiemēro finanšu sankcijas, kā noteikts Padomes regulas 4. panta 5. punktā, kas cita starpā nozīmē Savienības finansiālā ieguldījuma samazināšanu kopuzņēmuma BBI ierosmei. Budžeta samazinājums ietekmētu galvenokārt akadēmiskās aprindas un attiecīgos MVU, jo šis finansiālais ieguldījums galvenokārt bija paredzēts PID (kur akadēmiskās aprindas un MVU ir galvenie finansējuma saņēmēji
                     34
                  ).
               
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               
                  Īpašs šā grozījuma īstenošanas plāns nav nepieciešams, jo grozītā Padomes regula — tāpat kā sākotnēja regula — tiks īstenota, izmantojot projektus, kurus kopuzņēmums BBI būs atlasījis pēc atvērta un pārredzama uzaicinājuma iesniegt priekšlikumus. Pieņemot sākotnējo Padomes regulu, īstenošanas plāns arī nebija paredzēts.
               
            
            
               •Skaidrojošie dokumenti (direktīvām)
            
            
               
                  Šis grozījuma priekšlikums attiecas uz Padomes regulu, kas ir saistoša visos aspektos un tieši piemērojama ikvienā dalībvalstī. Tāpēc skaidrojoši dokumenti nav vajadzīgi.
               
            
            
               •Konkrētu priekšlikuma noteikumu sīks skaidrojums
            
            
               
                  Šajā grozījuma priekšlikumā ir viens būtisks pants, kam būs šāda ietekme:
               
               
                  – papildus spēkā esošajai kārtībai tiek ieviesta jauna kārtība, kādā veicams finansiālais ieguldījums, kas minēts Padomes regulai pievienoto statūtu 12. panta 3. punkta b) apakšpunktā; 
               
               
                  – finansiālos ieguldījumus varēs veikt divējādi: pārvedot tos no BIC uz kopuzņēmumu BBI (kā iepriekš) un/vai pārvedot tos tieši no BIC locekļa citam projekta atbalsta saņēmējam;
               
               
                  – tiks paplašināta to personu kategorija, kuras var veikt Padomes regulai pievienoto statūtu 12. panta 3. punkta b) apakšpunktā minēto finansiālo ieguldījumu. Papildus “locekļiem, kas nav Savienība” (t. i., BIC atsevišķi), finansiālo ieguldījumu drīkstēs veikt arī “tā sastāvā esošās vienības” (t. i., BIC locekļi);
               
               
                  – tiks saglabātas saistības attiecībā uz vispārējā finanšu mērķa sasniegšanu, kā noteikts Padomes regulai pievienoto statūtu 12. panta 4. punktā; 
               
               
                  – BIC locekļi ar BIC starpniecību varēs ziņot par finansiālajiem ieguldījumiem, ko projekta līmenī tie veikuši kopuzņēmumam BBI.
               
            
            
               2017/0024 (NLE)
            
            
               Priekšlikums
            
            
               PADOMES REGULA,
            
            
               ar ko groza PADOMES 2014. gada 6. maija REGULU (ES) Nr. 560/2014, ar ko izveido biorūpniecības kopuzņēmumu 
            
            
               (Dokuments attiecas uz EEZ)
            
            
               EIROPAS SAVIENĪBAS PADOME,
            
         
         
            
               ņemot vērā Līgumu par Eiropas Savienības darbību un jo īpaši tā 187. pantu un 188. panta pirmo daļu,
            
            
               ņemot vērā Eiropas Komisijas priekšlikumu,
            
            
               ņemot vērā Eiropas Parlamenta atzinumu
                  35
               , 
            
            
               ņemot vērā Eiropas Ekonomikas un sociālo lietu komitejas atzinumu 
                  36
               ,
            
            
               tā kā:
            
            
               (1)Ar Padomes Regulu (ES) Nr. 560/2014(
                  37
               ) ir izveidots biorūpniecības kopuzņēmums (“kopuzņēmums BBI”). 
            
            
               (2)Regulas (ES) Nr. 560/2014 pielikumā iekļauto kopuzņēmuma BBI statūtu (“statūti”) 12. panta 4. punktā ir noteikts, ka kopuzņēmuma BBI locekļu, kas nav Savienība, finansiālais ieguldījums darbības izmaksu segšanai ir vismaz EUR 182 500 000 Regulas (ES) Nr. 560/2014 1. pantā noteiktajā laikposmā, proti no kopuzņēmuma BBI izveidošanas līdz 2024. gada 31. decembrim. 
            
            
               (3)Konsorcijs “Bio-based Industries Consortium Aisbl” (“BIC”) — kopuzņēmuma BBI loceklis, kas nav Savienība, joprojām vēlas finansēt kopuzņēmuma BBI darbības izmaksas statūtu 12. panta 4. punktā noteiktajā apmērā. Tomēr konsorcijs ir ierosinājis alternatīvu finansēšanas kārtību, kurā paredzēts izmantot finansiālu ieguldījumu, ko netiešo darbību līmenī veikušas tā sastāvā esošās vienības.
            
            
               (4)BBI ierosmes mērķi — veikt pasākumus, sadarbojoties visās biovērtību ķēdēs iesaistītajām ieinteresētajām personām, tostarp MVU, pētniecības un tehnoloģiju centriem, kā arī augstskolām — var sasniegt vienīgi tad, ja BIC un tā sastāvā esošajām vienībām tiek nodrošināta iespēja veikt finansiālo ieguldījumu ne vien kā maksājumus kopuzņēmumam BBI, bet arī kā finansiālo ieguldījumu netiešajās darbībās, ko finansē kopuzņēmums BBI.
            
            
               (5)Tālab ir jāgroza statūti, lai BIC un tā sastāvā esošajām vienībām nodrošinātu iespēju veikt finansiālo ieguldījumu pilnā apmērā, kas noteikts statūtu 12. panta 4. punktā, tādējādi ļaujot šos ieguldījumus veikt ne vien kā maksājumus kopuzņēmumam BBI, bet arī kā finansiālos ieguldījumus netiešajās darbībās, ko finansē kopuzņēmums BBI, un paredzot, ka par tiem ziņo kopuzņēmumam BBI,
            
            
               IR PIEŅĒMUSI ŠO REGULU.
            
            
               1. pants
            
            
               Biorūpniecības kopuzņēmuma statūtu 12. pantu, kā izklāstīts Padomes Regulas (ES) Nr. 560/2014 pielikumā, groza šādi:
            
            
               panta 3. punkta b) apakšpunktu aizstāj ar šādu: 
            
            
               “b) no to locekļu vai to sastāvā esošo vienību finansiālā ieguldījuma, kas nav Savienība;” 
            
            
               panta 4. punktu aizstāj ar šādu: 
            
            
               “4. Locekļiem, kas nav Savienība, vai to sastāvā esošajām vienībām 3. punkta b) apakšpunktā minētais finansiālais ieguldījums darbības izmaksu segšanai ir vismaz EUR 182 500 000 šīs regulas 1. pantā noteiktajā laikposmā.
            
            
               Šo finansiālo ieguldījumu veic kā maksājumus kopuzņēmumam BBI vai kā finansiālo ieguldījumu netiešajās darbībās, ko finansē kopuzņēmums BBI.”
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  Padomes Regulas (ES) Nr. 560/2014 1. pants.
               
               
                  
                     (2)
                  Padomes Regulai (ES) Nr. 560/2014 pievienoto statūtu 2. pants.
               
               
                  
                     (3)
                  Jēdziens “finansiālais” attiecas uz ieguldījumu, kas veikts ar naudas līdzekļiem. 
               
               
                  
                     (4)
                  Padomes Regulas (ES) Nr. 560/2014 3. panta 1. punkts, ko apstiprina Padomes Regulai (ES) Nr. 560/2014 pievienoto statūtu 12. panta 2. punkts.
               
               
                  
                     (5)
                  Padomes Regulas (ES) Nr. 560/2014 4. panta 2. punkta a) apakšpunkts, ko apstiprina Padomes Regulai (ES) Nr. 560/2014 pievienoto statūtu 12. panta 2. punkts.
               
               
                  
                     (6)
                  Padomes Regulas (ES) Nr. 560/2014 4. panta 2. punkta a) apakšpunkts, ko apstiprina Padomes Regulai (ES) Nr. 560/2014 pievienoto statūtu 12. panta 3. punkta b) apakšpunkts un 12. panta 4. punkts.
               
               
                  
                     (7)
                  Jēdziens “natūrā” attiecas uz ieguldījumu, kas veikts ar precēm un/vai pakalpojumiem, nevis naudas līdzekļiem. 
               
               
                  
                     (8)
                  Lai gan ieguldījuma apmērs skaidri nav noteikts, tā minimālā vajadzīgā robežvērtība tiks noteikta pēc kopuzņēmuma BBI darbības beigām, no EUR 2730 miljonu minimālās robežvērtības atņemot visus pārējos veiktos ieguldījumus. 
               
               
                  
                     (9)
                  Padomes Regulas (ES) Nr. 560/2014 4. panta 2. punkta a) apakšpunkts, ko apstiprina Padomes Regulai (ES) Nr. 560/2014 pievienoto statūtu 12. panta 3. punkta c) apakšpunkts.
               
               
                  
                     (10)
                  Ieguldījumi natūrā papildu pasākumu īstenošanai ir noteikti Padomes Regulas (ES) Nr. 560/2014 4. panta 2. punkta b) apakšpunktā.
               
               
                  
                     (11)
                  BIC ir vienīgais “loceklis, kas nav Savienība”.
               
               
                  
                     (12)
                  Regulas 1. pantā noteiktais laikposms ir “līdz 2024. gada 31. decembrim”.
               
               
                  
                     (13)
                  Priekšlikums Padomes regulai par biorūpniecības kopuzņēmumu (COM(2013)496).
               
               
                  
                     (14)
                  BIC 2014., 2015. un 2016. finanšu gadā programmas līmenī iemaksāja EUR 0,75 miljonus.  
               
               
                  
                     (15)
                  BIC locekļu konkurentiem nevar liegt piedalīties kopuzņēmuma BBI finansētajos projektos, jo šāda rīcība būtu pretrunā atvērtības un pārredzamības principam kopuzņēmuma BBI uzaicinājumos iesniegt priekšlikumus.
               
               
                  
                     (16)
                  BIC valdes 2015. gada 31. marta vēstule, kas adresēta RTD ĢD nodaļai F.2.
               
               
                  
                     (17)
                  Sk. Padomes Regulas (ES) Nr. 560/2014 4. panta 5. punktu.
               
               
                  
                     (18)
                  Sk. Padomes Regulas (ES) Nr. 560/2014 14. apsvērumu.
               
               
                  
                     (19)
                  Kopumā mežsaimniecības nozares locekļiem nav iekšējo pētniecības iespēju un savu pētniecības darbību izpildei tie parasti izmanto akadēmisko aprindu un MVU ārpakalpojumus.
               
               
                  
                     (20)
                  Sk. 2013. gada marta stratēģiskās inovācijas un pētniecības programmu, 46. lpp. (
                  
                     SIRA
                  
                  ), kur pētniecībai un izstrādei (t. i., PID) prioritāri piešķirtā kopējā summa ir EUR 600 miljoni (no tiem EUR 150 miljoni ir BIC locekļu finansiālais ieguldījums, EUR 150 miljoni šo locekļu ieguldījums natūrā, bet EUR 300 miljoni ir ES ieguldījums). 
               
               
                  
                     (21)
                  Padomes 2014. gada 6. maija Regula (ES) Nr. 559/2014, ar ko izveido 
                  
                     kopuzņēmumu “Kurināmā elementi un ūdeņradis”
                  
                  ; Padomes 2014. gada 6. maija Regula (ES) Nr. 558/2014, ar ko izveido 
                  
                     kopuzņēmumu Clean Sky 2
                  
                  ; Padomes 2014. gada 6. maija Regula (ES) Nr. 561/2014, ar ko izveido 
                  
                     kopuzņēmumu ECSEL
                  
                  ; Padomes 2014. gada 16. jūnija Regula (ES) Nr. 642/2014, ar ko izveido 
                  
                     kopuzņēmumu Shift2Rail Joint Undertaking
                  
                  .
               
               
                  
                     (22)
                  Izveidots ar Padomes 2014. gada 6. maija Regulu (ES) Nr. 557/2014.
               
               
                  
                     (23)
                  Sk. Līguma par Eiropas Savienību 17. pantu.
               
               
                  
                     (24)
                  Sk. Padomes Regulas (ES) Nr. 560/214 17. apsvērumu.
               
               
                  
                     (25)
                  Komisijas paziņojums Eiropas Parlamentam un Padomei, 
                  
                     COM(2012)60 final
                  
                  .
               
               
                  
                     (26)
                  Komisijas paziņojums Eiropas Parlamentam un Padomei, 
                  
                     COM(2014)14 final
                  
                  .
               
               
                  
                     (27)
                  Komisijas paziņojums Eiropas Parlamentam un Padomei, 
                  
                     COM(2013)494 final
                  
                  .
               
               
                  
                     (28)
                  Komisijas paziņojums Eiropas Parlamentam un Padomei, 
                  
                     COM(2012)79 final
                  
                  .
               
               
                  
                     (29)
                  Sk. Labāka regulējuma 
                  
                     “instrumentu krājumu
                  
                  ”, 33. lpp.
               
               
                  
                     (30)
                  Saskaņā ar Padomes regulai pievienoto statūtu 12. panta 3. punkta b) apakšpunktu, ko apstiprina 12. panta 4. punkts.
               
               
                  
                     (31)
                  Saskaņā ar Padomes regulai pievienoto statūtu 12. panta 5. punkta b) apakšpunktu, ko apstiprina 12. panta 3. punkta a) apakšpunkts un 12. panta 3. punkta b) apakšpunkts.
               
               
                  
                     (32)
                  Eiropas Parlamenta un Padomes 2013. gada 11. decembra Regula (ES) Nr. 1290/2013, ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus.
               
               
                  
                     (33)
                  Kopuzņēmums IMI sākotnēji tika izveidots ar Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai.
               
               
                  
                     (34)
                  Komisijas 2014. gada 14. februāra Deleģētā regula (ES) Nr. 623/2014, ar kuru attiecībā uz biorūpniecības kopuzņēmumu nosaka atkāpi no Eiropas Parlamenta un Padomes Regulas (ES) Nr. 1290/2013, ar ko nosaka pētniecības un inovācijas pamatprogrammas “Apvārsnis 2020” dalības un rezultātu izplatīšanas noteikumus.
               
               
                  
                     (35)
                  OV C , , .
               
               
                  
                     (36)
                  OV C , , .
               
               
                  
                     (37)
                  Padomes 2014. gada 6. maija Regula (ES) Nr. 560/2014, ar ko izveido biorūpniecības kopuzņēmumu (OV L 169, 7.6.2014., 130. lpp.).